Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: 1996. évi CXXVI. törvény 4. § (1) bekezdése b) pontjának
Paragraph Index: 721

9. A Közalapítvány vállalkozói tevékenysége A Közalapítvány a felhasználható vagyona gyarapítása érdekében vállalkozási tevékenységet is folytathat. A Közalapítvány csak olyan vállalkozásban vehet részt, amely nem veszélyezteti a Közalapítvány céljait, és nem haladja meg a vagyoni hozzájárulása mértékét. A Közalapítvány olyan vállalkozást folytathat, amely a közalapítványi célok megvalósítását szolgálja. Gazdálkodása során elért eredményét nem osztja fel, azt az Alapító Okiratban meghatározott tevékenységre fordítja. A Közalapítvány vállalkozási tevékenységére is a Ptk. 74/A. § (1) bekezdése az irányadó. A Közalapítvány befektetési tevékenységet a Kuratórium által elfogadott befektetési szabályzatban foglalt feltételekkel folytathat.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes